Nia diligenta kolegaro: La nomlisto
#000000
En la antaŭnelonge eldonita enciklopedio Nia diligenta kolegaro (NDK) estas biografioj de ducent eminentaj esperantistoj ekde Zamenhof kaj aliaj pioniroj ĝis nuntempaj elstaruloj en la sferoj de movadorganizo, informado, instruado, scienco, esperantologio, literaturo, muziko, teatro, eldonado, redaktado, radio, interreto, komerco, turismo k. a. Vidu ĉi-sube la nomliston, kiu estas kompilita laŭ la graveco de la kontribuo de ĉiu konkreta persono, ne laŭ ties seksa, aĝa, nacia aŭ ŝtata apartenoj.
#000001
Gratulon pri la verko, kiu certe malkovros multajn nekonatajn nomojn al la legantoj.
#000029
Tiaspecaj listoj neniam povas esti plene kontentigaj por ĉiuj. Mi konsentas kun Ruth, Paul kaj Alina pri la nomoj, kiujn ili proponas. Verdire mankas virinoj.
#000030
El la brazilaj anoj proponitaj de Fabiano, eventuale Chaves, Mattos kaj Knoedt mi akceptus, kvankam mi agnoskas, ke mi sekvas literaturan kriterion.
#000031
La duboj pri Gbeglo Koffi spegulas la profundan problemon de tiu listo. Ĝi tiom dependas de la opinioj de la homoj kiuj plej laŭte krias en la amaskomunikiloj — eĉ se nur en Esperantujo — ke ĝi fariĝas nura ‘eĥoĉambro’ de la Establaĵo. Kiam mi alparolis Koffi por la unua okazo, rilate al la raportoj pri li kaj La Civito, Hans Bakker aperis, kaj diris al mi, “Estas misfamigo”. Mi poste eltrovis, ke li entute pravis. Koffi estis la ĉefa konstruanto de la movado en Afriko, kaj pro tio iuj malamikoj de Esperanto provis forviŝi lian nomon el la historio de Esperanto, same kiel ili provis rilate al Ivo Lapenna, kaj la famegulo de la brita Esperanto-movado. Ĝi vi ĝis nun konstatis, pri kiu temis? Mi estis tuj en la kaĉo kiam mi komencis paroli pri li en 2003.
#000038
Same kiel Ian Fantom, mi iom miras kaj dubas. Estas malfacile fari tian liston, ĉar neniam estas evidente kiuj estu en ĝi.
#000039
Al la informa retejo “Ĉio pri esperanto” (nur svedlingva) mi dum longa tempo volis fari liston de famuloj kiuj aŭ mem parolis aŭ almenaŭ iel subtenis la ideon de Esperanto. Ĝuste pro la problemo limigi kaj decidi ni ankoraŭ ne kreis tian liston.
#000040
Aldone al la plendoj de Ian mi ankaŭ dubas Gbeglo Koffi, kiu ŝajne kontraŭas ĉiun alian, kreante sian propran Afrikan kongreson kvankam aliaj jam prilaboris ĝin lastjare, ktp. En tia lumo mi miras ke ekz mia patro ne estas en la listo, sed ankaŭ Harry Harrison.
#000041
Se la listo nur celas montri “famulojn” malgraŭ ilia efektiva agado, do en ordo, sed se temas pri aguloj estas probleme ĉar multaj laboregas en silento. Specife virinoj pli ofte strebas kaj faras la nevideblajn aferojn kiuj tamen estas bazo sur kiu aliaj staras.
#000042
Laŭ mi mankas kelkaj gravuloj kiel ekzemple:
#000043
Dubinda listo. Ĝi ja enhavas iujn gravajn pionirojn kaj kolegojn en la movado, sed ‘nia diligenta kolegaro’ ne signifas nuraj homoj kiuj parolis la lingvon, sed homoj kiuj kontribuis al la movado. Kiel do oni povas pravigi la inkludon de Louis de Beaufront kaj Giorgio Silfer, kiuj rekte kontraŭlaboris la movadon? Sur kiu bazo oni inkluzivas John Wells, kiu kiel Prezidanto de UEA insistis, ke la sola rolo de la movado devas esti teni la lingvon en bona ordo, sen kampanji por ĝi, kaj kiu poste insistis la saman aferon kiel Prezidanto de sia landa asocio? Sur kiu bazo oni inkluzivas Humphrey Tonkin, kiu gvidis La Puĉon kontraŭ Ivo Lapenna en 1974, pro kiu ‘pardonpetis en la nomo de UEA’ John Wells en Tampere, 1995? Pli specife, li pardonpetis pro la ‘mensogoj kaj kalumnioj’ pri kiuj Ivo Lapenna daŭre plendis, kaj kiuj rezultis el lia demisio kaj la transpreno fare de Humphrey Tonkin. Sur kiu bazo oni inkluzivas homojn kiuj nomas siajn kontraŭulojn ‘paranojaj’, kiel Wells faris pri Lapenna, kaj Wells kaj Tonkin faris al mi. Kaj sur kiu bazo oni entute ignoras la plej faman Esperantiston de la frue epoko en la Brita Imperio, kiu kontribuis pli ol iu ajn alia ol varbado de Esperantistoj kaj ĝenerala akceptigo de Esperanto en tiu periodo, kaj kiu estis ĉiutaga nomo en la lando, kaj kiu havas eĉ monumenton sur la riverbordo de Tamizo en honora loko apud militmonumento ekster la stacidomo Temple? Se vi eĉ ne scias pri kiu temas, tio estas ĉar li nomo estis forviŝita el la historio de John Wells kaj lia koterio en la Esperanto-movado, kaj de la koterio de Cecil Rhodes ekstere de la Esperanto-movado, kaj ĉar li estas konstante ellasita el listoj kiaj tiu ĉi.
#000044
Se ni bone kalkulis, nur dek kvin virinoj. Malpli ol dek procentoj. Tro malmulte.
#000045
La infanoj de Klara kaj dro Ludoviko Lazaro Zamenhof chiuj estis esperantistoj se mi ghuste memoras. Sed miatakse Lidia plej elstaras char shi estis ne nur championa instruisto de la Internacia Lingvo en du kontinentoj, sed ankau mem modelstila autoro kaj altnivela tradukisto. Ekzemple, oni diras tra jardekoj ke shia esperantigo de “Quo Vadis” kiun verkis Nobel-premiito de Polujo (Herni Sienkiewicz) superas ech la multekostan angligon de tiu klasika verko.
#000046
Esperanto-traduko de belega artikolo anglalingve verkita de profesoro Renato Corsetti kaj publikigita de la prestigha British Library indikas miaopinie ke la nomo Lidia Zamenhof nepre aperu en onta eldono de “Nia Diligenta Kolegaro”. Pri Lidia vd. p16-17:
#000047
Demonstraj versioj de “La Ondo”
Musklaku la kovrilon por legi pliajn informojn.
#000049